|  |  |
| --- | --- |
| **Частична предварителна оценка на въздействието** | |
| **Институция:**  Министерство на земеделието и храните | **Нормативен акт:**  Проект на Постановление на Министерския съвет за изменение и допълнение на Тарифата за таксите, събирани по Закона за рибарството и аквакултурите, приета с Постановление № 133 на Министерския съвет от 2006 г. (обн., ДВ, бр. 48 от 2006 г.; изм. и доп., бр. 30 и 62 от 2007 г., бр. 50 от 2008 г., бр. 18 от 2010 г. и бр. 55 от 2014 г.) |
|  | Включен в оперативната програма на Министерския съвет за периода януари - юни 2025 г. |
| **Лица за контакт:**  Силвия Желева – главен юрисконсулт в дирекция „Административно – правно обслужване и човешки ресурси“ Изпълнителна агенция по рибарство и аквакултури | **Телефон и ел. поща:**  +359 876/666653 silviya.zheleva@iara.government.bg |
| **1. Проблем/проблеми за решаване:**  Необходимост от актуализация на Тарифата за таксите, събирани по Закона за рибарството и аквакултурите (Тарифата), тъй като таксите, които се заплащат не покриват разходите, по извършване на административни дейности и услуги.  *1.1. Кратко опишете проблема/проблемите и причините за неговото/тяхното възникване. По възможност посочете числови стойности.*  Изпълнителна агенция по рибарство и аквакултури (ИАРА) е отговорна за издаване на разрешителни за стопански риболов, регистрация на лицата, които развъждат и отглеждат риба и други водни организми, създаване и поддържане на информационно-статистическа система за рибарство и аквакултури, разпределяне на квотите на Република България за улов на риба, предоставени по международни споразумения и договори и воденето на регистър на риболовните кораби. За извършването на тази дейност и предоставянето на свързаните с нея услуги, се събират такси, съгласно Тарифата. От приемането ѝ до настоящия момент са извършени само две пълни актуализации на стойността на заплащаните такси – през 2007 г. и 2008 г. Актуализациите през 2010 г. и през 2014 г. засягат само чл. 3, а не действителното отражение на икономическите процеси върху себестойността на предлаганите услуги. Настъпилите макроикономически промени през годините, дават отражение върху себестойността на предоставяните услуги. Допуснати са грешки при определянето на такси на предоставяни услуги, като в този случай ИАРА извършва тази ревизия от гледна точка на натрупания седемнадесетгодишен опит при прилагане на Тарифата. Представения анализ показва, че стойностите на таксите, по Тарифата не са актуализирани и привеждани в съответствие с действащите пазарни цени повече от седемнадесет години.  Междувременно след приемането на Тарифата са приети:  - Регламент за изпълнение (ЕС) № 404/2011 на Комисията от 8.04.2011 г. за определяне на подробни правила за прилагането на Регламент (ЕО) № 1224/2009 на Съвета за създаване на система за контрол на Общността за гарантиране на спазването на правилата на Общата политика в областта на рибарството (ОВ L 112/1 30.04.2011 г.)(Регламент за изпълнение (ЕС) № 404/2011);  - Регламент (ЕО) № 1224/2009 на Съвета от 20 ноември 2009 година за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (OB L 343, 22.12.2009 г.)(Регламент (ЕО) № 1224/2009);  С гореспоменатите законодателни актове на Европейския съюз са въведени редица изисквания свързани с извършване на допълнителни действия от страна на контролните органи при осъществяване на проверки, както и такива свързани с управлението и опазването на рибните ресурси, които са част от предоставяните административни услуги. Същите генерират допълнителни разходи за администрацията, и не са включени в размера на таксите. С Регламент за изпълнение (ЕС) № 404/2011 се установява, че риболовните уреди се маркират с отличителен знак и номер на всеки 200 м. и в съответствие с изискванията на. В текста в чл. 18 от Тарифата е посочено, че за маркиране на мрежен риболовен уред за всеки сектор от него с дължина до 100 м се събира такса. С предложените текстове ще бъде направена промяна в тарифата по отношение на мрежените риболовни уреди, като бъде разписано, че ще се събира такса за маркиране на всеки 200 метра, което е в унисон с гореспоменатия регламент.  Основен параметър по използване на електронните дневници е комуникационната свързаност между потребителя на услугата и администрацията, която я предоставя, с цел изпълнение на ангажиментите произтичащи от Регламент (ЕО) № 1224/2009. Прецизирането на таксите по отношение на електронните дневници, е в унисон с гореспоменатия регламент.  Създалата се ситуация води до невъзможността за събиране на средства, които са необходими да обезпечат за извършваните административни дейности и услуги.  В проекта на Постановление за изменение и допълнение на Тарифата за таксите, събирани по Закона за рибарството и аквакултурите са изменени, допълнени и прецизирани текстовете по почти всички разпоредби на сега действащата тарифа.  *1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  Не е възможно проблемът да се реши в рамките на действащата нормативна уредба и/или чрез въвеждане само на новите технологични възможности, тъй като определените такси в действащата Тарифа за таксите, събирани по Закона за рибарството и аквакултурите не покриват разходите, по предоставяне на извършваните административни дейности и услуги в това число издаване на разрешителни, регистрации и други. Таксите са предвидени при предоставяне на административни услуги, заявени по искане на физически и юридически лица.  *1.3. Посочете защо действащата нормативна рамка не позволява решаване на проблема/проблемите.*  Тарифата е приета с постановление на Министерски съвет и единствения вариант да се постигне актуализация на стойностите е неговото изменение и допълнение.  *1.4. Посочете задължителните действия, произтичащи от нормативни актове от по-висока степен или актове от правото на ЕС.*  Няма задължителни действия произтичащи от нормативни актове от по-висока степен или актове от правото на ЕС.  *1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?*  Последващи оценки на нормативния акт и анализ на изпълнението на политиката не са извършвани. | |
| **2. Цели:**  1. Гарантиране наличието на достатъчни финансови средства за осигуряване на персонала и другите ресурси, необходими на компетентните органи за извършването на предоставяне на административни услуги, контрол и другите официални дейности в съответствие с националното законодателство и правото на ЕС.  2. Осигуряване на необходимото финансиране на дейностите за осъществяване на контрол, опазване и управление на рибните ресурси.  *Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.* | |
| **3. Заинтересовани страни:**  Министерство на земеделието и храните;  ИАРА;  Браншови организации – 3 броя;  Корабособственици – около 3600 бр., от които юридически лица, еднолични търговци и физически лица извършващи стопански риболов – около 2100 броя;  Юридически лица и еднолични търговци извършващи развъждане и отглеждане на риба и други водни организми – около 700 броя;  Регистрирани купувачи вкл. юридически лица и еднолични търговци извършващи първа продажба на продукти от риболов – около 1300 броя;  Физически лица извършващи любителски риболов – около 225 000 броя;  Гражданите и бизнесът, вкл. техните организации, в качеството им на заинтересовани от изпълнението на държавната политика в областта на рибарството и аквакултурите, в т.ч.  Общият брой на предоставените услуги на заинтересованите страни за разрешителни, удостоверения, билети и вписвания в регистри и други административни услуги предоставени за 2023 г. е около 236 160 броя.  *Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).* | |
| **4. Варианти на действие. Анализ на въздействията:** | |
| **Вариант 1 „Без действие“:**  **Описание:**  Вариантът „Без действие“ се характеризира с не предприемането на никакви действия, които пряко да адресират дефинираните проблеми. При такъв вариант констатираните проблеми ще продължат да съществуват и определените цели няма да бъдат постигнати. Ще продължават да съществуват предпоставките за липсата на хармонизиран подход при събиране на таксите от ИАРА. Ще се запазят допуснатите грешки в изчисленията при определянето на такси на предоставяни услуги. Стойностите на таксите няма да се актуализират и приведат в съответствие с действащите пазарни цени.  Създалата се ситуация ще доведе до невъзможността за събиране на средства, които са необходими да обезпечат за извършваните административни дейности и услуги.  **Положителни (икономически/социални/екологични) въздействия:**  Не са идентифицирани очаквани положителни икономически, социални или екологични въздействия вследствие на прилагането на този вариант.  *(върху всяка заинтересована страна/група заинтересовани страни)*  **Отрицателни (икономически/социални/екологични) въздействия:**  Несъответствието между размера на сега действащите такси и реалните преки и непреки разходи за определяне на този размер ще продължи да съществува, като по този начин постъпващите такси няма да покриват разходите по дейности, които са извършени от ИАРА по предоставяните услуги.  Съществуващите държавни такси няма да бъдат приведени в съответствие с настъпилите промени в стойността на разходите за материали, външни услуги и др., въз основа на които е направено изчислението по Методиката по чл. 7а от Закона за ограничаване на административното регулиране и административния контрол върху стопанската дейност.  *(върху всяка заинтересована страна/група заинтересовани страни)*  **Специфични въздействия:**  Не са идентифицирани специфични въздействия при този вариант.  **Въздействия върху малките и средните предприятия:**  Вариантът „Без действие“ няма да окаже въздействие върху малките и средните предприятия.  **Административна тежест:**  При този вариант административната тежест не се променя.  *1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.*  *1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)*  **Вариант 2:** **Приемане на** **Проект на Постановление на Министерския съвет за изменение и допълнение на Тарифата за таксите, събирани по Закона за рибарството и аквакултурите**  **Описание:**  С предложения Проект на Постановление на Министерския съвет за изменение и допълнение Тарифата за таксите, събирани по Закона за рибарството и аквакултурите ще се постигне подобряване събираемостта на приходите от таксите, свързани с административните дейности и услуги на ИАРА.  Предвиденото изменение в размерите на таксите ще позволи да се преодолеят настъпилите макроикономически показатели през годините, които дават отражение върху себестойността на предоставяните услуги.  Ще бъде разграничен улова на миди от този на скариди.  Също така ще се осигури:  - Предоставяне на марки, които да позволяват устойчивото им закрепване на риболовните уреди и материалът от който са направени да издържа на корозия и неблагоприятни морски условия и покриване на разходите по предоставяне на услугата.  - Преодоляване на недостатъците при определяне на таксите за издаване на специално разрешително за улов на квотиран вид риба и прецизно изпълнение на ангажиментите на Република България при извършването на специфичен мониторинг и контрол при улова на калкан, включващ редица допълнителни условия, в сравнение с улова на останалите видове риба и други водни организми.  - Покриване на разходите, които се извършват за осъществяване на контрол, обработване на документи, издаване на билети за любителски риболов, разрешителни и удостоверения за стопански риболов, и регистрация на лицата, развъждащи риба и други водни организми, на центрове за първа продажба и лица купувачи при първа продажба, както и техните дубликати.  - Актуализация на таксите за издаване на хартиен носител риболовен дневник, дневник на продажбите за аквакултурните стопанства, дневник за първа продажба на продукти от риболов, дневник с декларации за приемане и покриване на разходите по предоставяне на услугите.  - Синхронизиране на таксата по провеждането на обучение и полагане на изпит от участниците за придобиване на правоспособност за стопански риболов с действително разходваните средства от страна на ИАРА.  - Прецизиране на текущите услуги, които се предоставят с цел осигуряване свързаност с електронен риболовен дневник, електронен дневник на продажбите за аквакултурните стопанства, електронен дневник за първа продажба на продукти от риболов, електронен дневник с декларации за приемане. С цел изпълнение на ангажиментите произтичащи от Закона за рибарството и аквакултурите и Регламент (ЕО) № 1224/2009.  Всички тези дейности ще доведат до по-голяма гъвкавост и по-добра материална обезпеченост на административната и контролна дейност, без да бъде намалена тяхното качество и честота, което ще спомогне за повишаване на ефикасността и ефективността им.  **Положителни (икономически/социални/екологични) въздействия:**  Потенциалните икономически, социални и екологични положителни въздействия върху заинтересованите страни са свързани със създаване на условия за:   * по-голяма гъвкавост и по-добра материална обезпеченост на административната дейност и контрола; * подобряване събирането на таксите, свързани с управлението и опазване н рибните ресурси и упражняване на контролната дейност в областта на рибарството и аквакултурите; * постъпване на допълнителни финансови средства в държавния бюджет и покриване на разходите по предоставяне на услугите; * събиране на такси за реално извършена услуга.   Проектът на Постановление на Министерския съвет зa изменение и допълнение на Тарифата за таксите, събирани по Закона за рибарството и аквакултурите е приведен в съответствие с Методиката по чл. 7а от Закона за ограничаване на административното регулиране и административния контрол върху стопанската дейност, като стойността на предоставяните услуги е актуализирана, съобразно разходите за материали, външни услуги и др., остойностени за всяка услугата.  При определянето на размера на таксите са използвани данните за актуалните разходи за материали, външни услуги, труд, както и други преки и непреки разходи съобразно Методика за изчисляване на таксите, по Тарифата за таксите, събирани по Закона за рибарството и аквакултурите, които се събират от Изпълнителна агенция по рибарство и аквакултури, включваща Методиката за определяне на разходоориентиран размер на таксите по чл. 7а от Закона за ограничаване на административното регулиране и административния контрол върху стопанската дейност. Поради настъпила промяна в стойността на разходите за предоставяне на услугите и дейностите, а именно в стойността на основните показатели, спрямо стойността на същите, използвани за формирането на таксите от 2006 г., е установена необходимост от увеличение на размера на таксите.  Направено е изчисление за финансово въздействие върху държавния бюджет на предложения Проект на Постановление на Министерския съвет зa изменение и допълнение на Тарифата за таксите, събирани по Закона за рибарството и аквакултурите, като очакваният размер на приходите, които ще постъпват в държавния бюджет, в годишен размер на около 3 051,2 хил. лв.,  С проекта на акта се предвиждат допълнителни разходи/ трансфери/ други плащания, които се предлага да бъдат одобрени по бюджета на първостепенния разпоредител с бюджет или по сметка за средства от Европейския съюз, за сметка на бюджети по държавния бюджет. Предложеният проект на акта не води до отрицателно въздействие върху държавния бюджет.  Събираните от ИАРА такси ще бъдат за реално извършени услуги съобразно разходите, за предоставяне на услугите.  *(върху всяка заинтересована страна/група заинтересовани страни)*  **Отрицателни (икономически/социални/екологични) въздействия:**  Социални и екологични въздействия:  Няма идентифицирани негативни въздействия.  Икономически въздействия:  Отрицателни въздействия биха се идентифицирали при ползватели на административни услуги, поради повишаването на събираните такси, което води до повишаване на административната тежест. За смекчаване на отрицателното въздействие е променен подхода при формиране като са взети предвид реалните разходи за извършване на административните услуги. Целта е да се събират такси спрямо действително извършената услуга.  *(върху всяка заинтересована страна/група заинтересовани страни)*  **Специфични въздействия:**  Не са идентифицирани специфични въздействия.  **Въздействия върху малките и средните предприятия:**  За услугите, които администрацията предоставя ще бъдат изменени таксите, базирани на реални разходи. По този начин се постига баланс между ползите и разходите на администрацията и частните субекти. Това се постига като при някои услуги се предвижда промяна на подхода за определяне на таксите с цел определяне на реални разходи при извършване на услугата. Това води до събиране на такси за реално извършена услуга, като предвижданите разходи ще са съответстващи на техния размер.  **Административна тежест:**  В Проект на Постановление на Министерския съвет за изменение и допълнение на Тарифата за таксите, събирани по Закона за рибарството и аквакултурите се идентифицира допълнителна административна тежест ползватели на административни услуги – физически лица и бизнес оператори (малки, средни и големи), поради повишаването на по-голямата част от събираните такси.  *(въздействията върху малките и средните предприятия; административна тежест)*   * 1. *Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.*   С цел смекчаването на административната тежест е променен подхода при формиране на някои такси, като те са съобразени с реалните разходи, които се извършват по предоставянето на услугите.  Не се идентифицират социални и екологични въздействия при приемането на проекта на Постановление за изменение и допълнение на Тарифата за таксите, събирани по Закона за рибарството и аквакултурите, поради избрания справедлив метод за разпределение на разходите между различните ползватели на услугите.   * 1. *Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)*   При изготвяне на проекта на Постановление за изменение и допълнение на Тарифата за таксите, събирани по Закона за рибарството и аквакултурите е приложен цялостно подходът, посочен по-горе с цел справедливо определяне на таксите към всички бизнес оператори (малки, средни и големи). Този подход разпределя пропорционално административната тежест, като се:  - въвежда единен подход за формиране на таксите в отделните ѝ направления;  - балансира въздействието при малките и средни бизнес оператори; | |
| **5. Сравняване на вариантите:**  **Степени на изпълнение по критерии:** 1) висока; 2) средна; 3) ниска.  **5.1. По проблема:**   |  |  |  |  | | --- | --- | --- | --- | |  | | **Вариант 1 „Без действие“** | **Вариант 2** | | ***Ефективност*** | Цел 1 | Ниска | Висока | | Цел 2 | Ниска | Висока | | ***Ефикасност*** | Цел 1 | Ниска | Висока | | Цел 2 | Ниска | Висока | | ***Съгласуваност*** | Цел 1 | Ниска | Висока | | Цел 2 | Ниска | Висока |  * 1. *Сравнете вариантите чрез сравняване на ключовите им положителни и отрицателни въздействия.*   Сравнението по критериите – ефективност, ефикасност и съгласуваност на двата предложени варианта показва, че при прилагане на Вариант 2 ще бъдат постигнати заложените цели, поради което Вариант 2 е препоръчителният вариант.  Приемането на проекта на Постановление за изменение и допълнение на Тарифата за таксите, събирани по Закона за рибарството и аквакултурите (вариант 2) ще осигури съответствие с националното законодателство и правото на ЕС, ще осигурят достатъчно финансови средства за обезпечаване на разходите за извършването административните услуги и дейности от ИАРА и ще се постигне изпълнение заложените цели. | |
| **6. Избор на препоръчителен вариант:**  **По Проблема:** Вариант 2 Приемане на Проект на Постановление на Министерския съвет за изменение и допълнение на Тарифата за таксите, събирани по Закона за рибарството и аквакултурите.  *Посочете препоръчителните варианти за решаване на поставения проблем/проблеми.* | |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):**        *1.1. Изборът следва да е съотносим с посочените специфични въздействия на препоръчителния вариант за решаване на всеки проблем.*  Очаква се повишаване на административната тежест, както за юридическите лица, така и за физическите лица. Очакваното увеличение на приходите по актуализираната Тарифа за таксите е в размер на 3051,2 хил. лв. годишно. Посочената сума представлява прогнозния размер на административният товар върху гражданите и бизнеса, тъй като се увеличава разхода му за получаване на административна услуга.  Административния товар е разпределен между всички физически лица и бизнес оператори (малки, средни и големи) в сектор рибарство и аквакултури като е приложен подход за справедливо определяне на таксите. Този подход разпределя пропорционално административната тежест, като се:  - въвежда единен подход за формиране на таксите в отделните ѝ направления;  - покриват се разходите по предоставяне на услугите.  *1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност*  Не се предвиждат нови такси. | |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?**      Не се въвеждат нови регулаторни режими, както и не се засягат вече съществуващи такива.   * 1. *Изборът следва да е съотносим с посочените специфични въздействия на избрания вариант.*   Не са идентифицирани специфични въздействия.   * 1. *В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).*   Не се въвеждат нови регулаторни режими.   * 1. *Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.*   2. *Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.*   3. *Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.*   Проектът не подлежи на нотификация по реда на Директива (ЕС) 2015/1535 на Европейския парламент и на Съвета от 9 септември 2015 година установяваща процедура за предоставянето на информация в сферата на техническите регламенти и правила относно услугите на информационното общество.  *1.6. В случай че се изменят регулаторни режими или административни услуги, посочете промяната.*  Не се изменят регулаторни режими, както и не се засягат вече съществуващи такива. | |
| **6.3. Създават ли се нови регистри от прилагането на препоръчителния вариант (включително по отделните проблеми)?**      *Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.*  Не се създават нови регистри, както и не се засягат съществуващи такива. | |
| **6.4. По какъв начин препоръчителният вариант въздейства върху микро-, малките и средните предприятия (МСП)** **(включително по отделните проблеми)?**      Промените на административни услуги и допълнителната финансова тежест биха оказали влияние върху МСП, като стопански субекти в сектора. Повишаването на таксите ще повлияе върху МСП поради завишаване на техните разходи за получаване на административната услуга. Въздействието ще е различно както между отделните сектори от рибарството и аквакултурите, така и в зависимост от обема дейността и големината на бизнес оператора.  *Изборът следва да е съотносим с посочените специфични въздействия на препоръчителния вариант.* | |
| **6.5. Потенциални рискове от прилагането на препоръчителния вариант (включително по отделните проблеми):**  Не са идентифицирани.  *Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.* | |
| **7. Консултации:**  *Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.*  Проектът на Тарифата ще бъде публикуван на портала за обществени консултации и на интернет страницата на МЗХ, като на основание чл. 26, ал. 4, изр. първо от Закона за нормативните актове, срокът за получаване на предложения и становища е 30 дни. Справката за отразените становища ще бъде публикувана на портала за обществени консултации и на интернет страницата на МЗХ.  *Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.* | |
| **8. Приемането на нормативния акт произтича ли от правото на Европейския съюз?**      *1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).*  *1.2. Изборът трябва да съответства на посоченото в раздел 1, съгласно неговата т. 1.5.* | |
| **9. Изисква ли се извършване на цялостна предварителна оценка на въздействието поради очаквани значителни последици?**      *(преценка съгласно чл. 20, ал. 3, т. 2 от Закона за нормативните актове)* | |
| **10. Приложения:**  1. План-сметки за калкулиране на разходите за всяка такса;  2. Методика за изчисляване на таксите по Тарифата за таксите, събирани по Закона за рибарството и аквакултурите;  *Приложете необходимата допълнителна информация и документи.* | |
| **11. Информационни източници:**  Регламент за изпълнение (ЕС) № 404/2011  <https://eur-lex.europa.eu/legal-content/BG/TXT/?uri=CELEX%3A32011R0404&qid=1732020085261>  Регламент (ЕО) № 1224/2009  <https://eur-lex.europa.eu/legal-content/BG/TXT/?uri=CELEX%3A32009R1224&qid=1732020241255>  Закона за рибарството и аквакултурите  <https://lex.bg/laws/ldoc/2135184393>  *Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.* | |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:**  **Име и длъжност:**  Д-р Николай Георгиев, Изпълнителен директор на Изпълнителна агенция по рибарство и аквакултури | |